8. ΝΟΜΟΘΕΤ. ΔΙΑΤΑΓΜΑ υπ’ αριθ. 3350 της 29 Αυγ./7 Σεπτ. 1955 (ΦΕΚ Α’ 245) Περί ιδρύσεως Ιονοσφαιρικού Ινστιτούτου παρά τω Αστεροσκοπείω Αθηνών. Άρθρ.1.-1.Εις τα ήδη υφιστάμενα παρά τω Εθνικώ Αστεροσκοπείω Αθηνών τρία Ινστιτούτα προστίθεται και τέταρτον, φέρον τον τίτλον «Ιονοσφαιρικόν Ινστιτούτον». 2.Το Ινστιτούτον τούτο διεπόμενον υπό των αυτών διατάξεων υπό των οποίων διέπονται και τα λοιπά Ινστιτούτα του Αστεροσκοπείου, σκοπόν έχει την συστηματικήν μελέτην των διαφόρων περιοχών της Ιονοσφαίρας και την διαβίβασιν των σχετικών πορισμάτων εις την αρμοδίαν υπηρεσίαν του Γ.Ε.Ε.Θ.Α. προς χρήσιν των Στρατιωτικών και άλλων τηλεπικοινωνιακών υπηρεσιών της χώρας. Προς εκπλήρωσιν των σκοπών τούτων το εν λόγω Ινστιτούτον θα συνεργάζηται μετά της αντιστοίχου υπηρεσίας προγνώσεως συχνοτήτων της Γεν. Διευθύνσεως Τηλεπικοινωνιών του Υπουργείου Συγκοινωνιών και Δημ. Έργων. Άρθρ.2.-Το προσωπικόν του Ιονοσφαιρικού Ινστιτούτου αποτελείται εξ ενός προϊσταμένου καθηγητού, ενός επιμελητού, ενός βοηθού, ενός παρασκευαστού και ενός καταλλήλου αξιωματικού, διατιθεμένου εκάστοτε παρά του Γ.Ε.Σ./Α9. Άρθρ.3.-1.Προϊστάμενος – καθηγητής του Ιονοσφαιρικού Ινστιτούτου διορίζεται δια Β.Δ/τος εκδιδομένου προτάσει του επί της Εθνικής Παιδείας και Θρησκευμάτων Υπουργού μετά σύμφωνον γνώμην του Συμβουλίου του Αστεροσκοπείου, ο διατελέσας ή διατελών τακτικός ή έκτακτος αυτοτελής ή έκτακτος εντεταλμένος επί θητεία, καθηγητής της Φυσικής (ειδικότητος Ραδιοηλεκτρολογίας) εν τω Πανεπιστημίω Αθηνών. Ο ούτω διοριζόμενος προϊστάμενος – καθηγητής λαμβάνει δια την εν τω Αστεροσκοπείω θέσιν του το νενομισμένον επιμίσθιον. 2.Ο προϊστάμενος – καθηγητής το Ιονοσφαιρικού Ινστιτούτου μετέχει του Συμβουλίου του Αστεροσκοπείου ως μέλος αυτού, εξομοιούμενος καθ’ όλα προς τους λοιπούς προϊσταμένους – καθηγητάς του Αστεροσκοπείου. 3.Δια το λοιπόν προσωπικόν του Ινστιτούτου εφαρμόζονται αι δια το αντίστοιχον προσωπικόν του Αστεροσκοπείου εφαρμοζόμεναι διατάξεις. Άρθρ.4.-Εις τον προϋπολογισμόν του Υπουργείου Θρησκευμάτων και Εθνικής Παιδείας και εις το δια το Αστεροσκοπείον ειδικόν κεφάλαιον και άρθρον εγγράφεται κατ’ έτος η αναγκαία πίστωσις δια την μισθοδοσίαν του προσωπικού του Ιονοσφαιρικού Ινστιτούτου ως και δια την εν γένει λειτουργίαν αυτού. 